TÁRSULATI ÜGYEK. 
41 
met szerzett tagtársunk : Probstner Arthur ; továbbá Greguss János tag¬ 
társunk, kinek nevét körünkben ritkán hallottuk, de a kinek úgy mint 
nekem, azon szerencse jutott, liogv e derék férfiúhoz az őszinte barátság 
köteléke fűzze, az tudja, hogy benne a geológia és társulatunk meleg 
barátja veszett el; de a veszteséget még jobban fogja érezni a székelyföldi 
bányásznép, mert a mit Greguss a köpeczi szénbányából tett, az a csodá¬ 
latossal határos. Végül örökítő tagjaink sora is megritkult dr. Herich 
KÁROLY-lyal. 0 nem volt szaktársunk, őt a véletlen, a hivatali buzgalom 
hozta a mi körünkbe. Az akkori földmivelés-, ipar- és kereskedelemügyi 
minisztériumban osztálytanácsosi minőségben működvén, ügykörébe a m. 
kir. földtani intézet is esett. A tudományosan képzett jogász, ki egyetemün¬ 
kön is mint docens díszes helyet elfoglalt, azon tudománynyal is akart 
megismerkedni, melyen a m. földtani intézet működése alapszik. Ez okból 
sietett a mi körünkbe, hogy itt tanuljon. Szak- és választmányi üléseink 
buzgó látogatója lett, de fájdalom, csak rövid időre, mert a kegyetlen sors 
fátyolt vetett kimagasló eszére, melyet uralni végre már nem volt képes. 
Áldott legyen megboldogult tagtársaink emléke ! 
Társulatunk kötelékébe a lefolyt év végén 350 tag tartozott, kik közül 
281 rendes tag. 
Engedje meg a tisztelt közgyűlés, hogy az eddigi szokáshoz híven 
ismét tolmácsa legyek azon köszönetnek, melylyel magas pártfogónknak, a 
m. tud. akadémiának és a m. kir. földtani intézet igazgatójának tartozunk 
és ezzel bevégzem jelentésemet. A tisztelt közgyűlés ma ismét azon jogá¬ 
val fog élni, hogy kijelölje azon tagtársainkat, kiket társulatunk ügyeinek 
vezetésére a leghivatottabbaknak tekint. Cselekedjenek bölcs belátásuk 
szerint! 
4. Az első titkár mint pénztáros bemutatja az 1894-ik évi közgyűlés által 
kiküldött pénztárvizsgáló bizottság jelentését, melyet a közgyűlés tudomásul vesz 
és a pénztárosnak a felmentést megadja. Ezzel kapcsolatosan az első titkár kér 
a közgyűlést, hogy fogadja el a választmány amaz ajánlatát, a mely szerint a 
pénztári jelentésben a ((Tartalékalap 1891-ről» név alatt szereplő összeg az alap¬ 
tőkéhez csatoltassék. 
A közgyűlés a választmány ez indítványát megjegyzés nélkül elfogadja. 
( 41 ) 
